‘જૉલી LLB’ના સાચા હીરો હતા રાઇટર-ડિરેક્ટર સુભાષ કપૂર. અહીં એની સીક્વલમાં પણ તેમના રાઇટિંગ, ડીટેલિંગ અને તમામ કલાકારો પાસેથી લીધેલી ઍક્ટિંગ બદલ મૅન ઑફ ધ મૅચનો અવૉર્ડ તો સુભાષ કપૂરને જ આપવો પડે. તેમણે સર્જેલું જૉલી એક એવું પાત્ર છે જે મહkવાકાંક્ષી છે, ભયંકર પ્રૅક્ટિકલ છે અને કોઈનું કરી નાખવામાં તેનું રૂવાંડુંય ન ફરકે એવો સ્ટ્રીટસ્માર્ટ લુચ્ચો છે. ફિલ્મની શરૂઆતમાં જ ડિરેક્ટરે આ વાત આપણને ર્બોડની પરીક્ષાના માસ કૉપીઇંગ સીનમાં બતાવી દીધી છે. જો આપણી અંદર સહેજ પણ પ્રામાણિકતા બચી હોય તો એ સીન જોઈને હાય-હાય નીકળી જાય, પરંતુ બે વર્ષ પહેલાં બિહારથી આવેલાં સામૂહિક ચોરી કરો અભિયાનનાં દૃશ્યો યાદ કરીએ એટલે થાય કે વાસ્તવિકતા આનાથી કંઈ ખાસ અલગ તો નથી જ.